

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO (LAIKINŲ STATINIŲ) PERDAVIMO PATIKĖJIMO TEISE KURŠIŲ NERIJOS NACIONALINIO PARKO DIREKCIJAI

2023 m. gegužės 19 d. Nr. P13-22

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo patikėjimo teise ir savivaldybių nuosavybėn tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo patikėjimo teise ir savivaldybių nuosavybėn“,

p e r d u o d u Kuršių nerijos nacionalinio parko direkcijai valdyti, naudoti ir disponuoti juo patikėjimo teise nuostatuose numatytai veiklai vykdyti valstybei nuosavybės teise priklausantį ir šiuo metu Valstybinės saugomų teritorijų tarnybos prie Aplinkos ministerijos patikėjimo teise valdomą valstybės nekilnojamąjį turtą, kurio bendra likutinė vertė 2023 m. kovo 31 d. – 77 241,97 Eur (septyniasdešimt septyni tūkstančiai du šimtai keturiasdešimt vienas euras 97 ct):

1. Meškos galvos kopos apžvalgos aikštelę(su priėjimu) **–** laikiną statinį, kurio bendras plotas – 62,78 kv. metrai, inventorinis numeris 1203200023, likutinė vertė 2023 m. kovo 31 d. – 20 845,20 Eur (dvidešimt tūkstančių aštuoni šimtai keturiasdešimt penki eurai 20 ct), esančią Neringos sav., Neringos sav. teritorijoje;
2. Kormoranų perimvietės regyklą– laikiną statinį, kurio bendras plotas – 47,64 kv. m, inventorinis numeris 1203200025, likutinė vertė 2023 m. kovo 31 d. – 21 730,26 Eur (dvidešimt vienas tūkstantis septyni šimtai trisdešimt eurų 26 ct), esančią Neringos sav., Neringos sav. teritorijoje;
3. Kormoranų perimvietės regyklos laiptus – laikiną statinį, kurio bendras plotas – 31,61 kv. m, inventorinis numeris 1203200026, likutinė vertė 2023 m. kovo 31 d. – 14 300,58 Eur (keturiolika tūkstančių trys šimtai eurų 58 ct), esančius Neringos sav., Neringos sav. teritorijoje;
4. Avinkalnio regyklą(su aikštele ir priėjimu) – laikiną statinį, kurio bendras plotas – 57,05 kv. m, inventorinis numeris 1203200027, likutinė vertė 2023 m. kovo 31 d. – 20365,93 Eur (dvidešimt tūkstančių trys šimtai šešiasdešimt penki eurai 93 ct), esančią Neringos sav., Neringos sav. teritorijoje.

Generalinis direktorius Mindaugas Sinkevičius

Parengė

Rita Mažeikienė